Տեքստը վտանգավոր է ոչ միայն այն պատճառով, որ շարադրել է խնդրի լուծման ադրբեջանական մոտեցումը՝ ի դեմս վերոնշյալ սկզբունքների, այլ որ Իրանն էլ ընդունել է, որ հակամարտությունը Հայաստանի ու Ադրբեջանի միջև է: Կարծում եմ՝ Հայաստանի ԱԳՆ-ը իրանական կողմից պետք է բացատրություններ լսի այս ամենի կապակցությամբ: Անհասկանալի բաներ են տեղի ունենում Հայաստանի անհասկանալի պասիվության պայմաններում: Ադրբեջան-Թուրքիա տանդեմի հետ Վրաստանի ու Իրանի մասնակցությամբ եռակողմ ֆորմատներում չասեմ, թե այդ երկրները պետք է լինեին Հայաստանի դեսանտը, բայց պետք է գերշահագրգռված լինեին այդ ֆորմատների՝ Հայաստանի դեմ ուղղվածության վեկտորը ջարդելու հարցում: Կարծես թե դա չկա ու այդ երկրներն այդպիսի զսպվածություն չունեն.... Ինչո՞ւ.. Ինչո՞ւ նախապես Հայաստանի կառավարությունն ու դիվանագիտական կորպուսը մինչև հանդիպումը վաղօրոք աշխատանք չեն տարել... Չգիտեի՞ն նման պլանավորված հանդիպման մասին: Պրոֆեսիոնալ բացթողո՞ւմ, թե՞ ինչ»: